Aplicații curs

Daniela Ghițulescu

**Snapseed** o aplicație care editeaza poze și care poate fi folosită pe telefon. Putem edita, aplica un text pe poze sau diferite filtre. Poate fi folosită la clasă ca recapitulare pentru lecția precedentă sau atunci când vrei să introduci o nouă temă sau lecție. Elevii caută informații pe internet, le fotografiază și adaugă un text sau un filtru prin care subliniază ce este important în acea poză. De asemenea poate fi folosită la sfârșitul lecției pentru fixarea cunoștințelor.

**PhotoGrid** este un editor foto și un creator de colaje pe telefon. Se pot crea colaje cu multe poze și se poate insera text. Poate fi folosit la clasă la fel ca aplicația Snapseed, doar că aceasta are avantajul de a putea lucra cu mai multe imagini, oferind o imagine mai complexă asupra temei pe care dorești să o prezinți. De asemenea poate fi folosită și pentru a realiza o tema pentru acasă. Avantajul acestor 2 aplicații este că sunt simple, ușor de folosit, interesante pentru elevi și antrenante.

**Magisto** este o aplicație care ne permite să facem un video din doar 3 clickuri.Astfel, cu ajutorul lui Magisto, transformăm în mod magic filmulețele și pozele noastre într-un video interesant și antrenant. Aplicația ne permite să transformăm un video într-un instantaneu, să ne alegem filmulețe și poze, stilul pe care îl dorim și sunetul de fundal. Se poate folosi atât pe mobil cât și pe laptop/computer. Versiunea gratuită ne permite să folosim până la 10 poze, 10 filmulețe și 1.15 minute. O putem folosi în clasă pntru a atrage atenția elevilor, pentru a îi antrena sau dezmorți. Putem introduce o leție nouă sau putem recapitula sau obține feedback folosind această aplicație. Este interesantă și pentru a realiza o temă sau un miniproiect. Filmultețele obținute cu Magisto pot fi încărcate pe website sau folosite în alte aplicații precum Kahoot.

**Lensoo create** sau tabla interactivă virtuală este o aplicație ce poate fi folosită doar pe telefonul mobil sau tabletă. Această aplcație transformă aceste dispozitive într-o tablă interactivă virtuală care ne permite să înregistrăm voce, să scriem sau să desenăm în același timp. Filmele și lecțiile create în acest fel pot fi trimise pe email, Facebook, Twitter, Linkedln, whatsapp. Versiunea gratuită are anumite limitări precum timpul de maxim 15 minute pentru fiecare filmuleț, dar în schimb îți dă acces la filmulețele create de alții pe care le poți folosi în clasă sau ca punct de inspirație. În cazul în care vrei să înregistrezi o lecție întreagă, poți realiza mai multe filmulețe și prezenta succesiv. Avantajul adus de această aplicație este că poți folosi multimedia în clasă și poate fi utilizată pentru a realiza o temă sau un proiect. Filmulețele realizate pot fi încărcate pe website și astfel utilizate pentru învățarea la distanță sau pot fi folosite în alte aplicații- Kahoot.

**Web design &Weebly** – este nevoie de multe și diferite competențe și discipline în producerea și menținerea unui website. Este folosită o varietate de intrumente pentru diferitele procese de producție. Weebly este un serviciu de hosting construit pe un sistem drag-and-drop. Este all-inclusive și oferă tot ce trebuie pentru inițierea și perfecționarea siteului. Weebly combină simplitatea sistemului drag-and-drop cu posibilitatea de a se modifica pentru a putea fi folosit pentru siteuri mici sau complexe. Cu Weebly, poți crea websites, blogguri sau chiar magazine online. Se adaptează automat la dispozitive mici precum telefonul mobil. Weebly oferă o strategie gratuită pentru siteurile simple (maxim 500 MB), deci în scopuri educaționale poate fi folosit gratuit. Avantajele acestui serviciu sunt viteza și securitatea, faptul că este gratis, ușor de folosit și există o comunitate Weebly de suport și ajutor. Pentru a putea folosi weebly, trebuie să ai un cont, să îți alegi stilul de website dorit, și poți să începi să realizezi siteul cu ajutorul sistemului drag-and-drop. Este simplu șiutil pentru oricine dorește să realizeze un site, pentru cine vrea să controleze un blog sau dorește să vândă online.

**Kahoot** este o platformă gratuită de învățare prin jocuri denumită și *un playstation pentru educație*. Este un joc educativ care are mai multe posibilități de folosire: itemi cu alegere multiplă, quiz, discuție sau studiu. Cerințele sunt proiectate în afața clasei și elevii trebuie să răspundă folosindu-se de telefonul mobil, după ce s-au conectat cu un cod generat de aplicație și transmis de profesor. Profesorul crează testul în aplicație, alege dacă vrea să îl publice sau nu, adaugă o descriere a testului și o imagine de copertă sau un filmuleț de introducere. Poate fi folosit pentru a introduce o nouă temă, pentru a evalua, pentru a iniția discuții – te poți opri la fiecare întrebare și discuta variantele oferite - , poți oferi elevilor posibilitatea de a crea ei un test în aplicație. Kahoot.it

**Socrative** este o aplicație pentru antrenarea și implicarea clasei. Este o platformă care permite formularea de întrebări eficiente și primirea răspunsurilor în timp real, măsurând în acest fel nivelul de înțelegere al lecției. Permite evaluarea rapidă a elevilor cu ajutorul activităților pregătite anterior sau pe moment pentru a îți face o idee despre cât de mult știu elevii. Poate fi folosită pe orice fel de dispozitiv și se potrivește foarte bine pentru monitorizarea învățării într-un mod rapid și distractiv. Rezultatele obținute de elevi pot fi văzute în timp real, pot fi salvate prin trimitere pe email sau transferare pe Google Drive, poți da instrucțiuni în timp real pentru a ghida elevii spre pații care trebuie urmați. Socrative poate fi folosită pentru a recapitula un concept, pentru a monitoriza învățarea și a oferi feedback imediat, pentru a ajuta elevii să își identifice punctele tari și lipsurile și să identifice părțile unde mai trebuie să exerseze, pentru a recapitula o lecție. Elevii pot recapitula rapid sau da feedback despre o lecție nouă, sunt interesați și le crește stima de sine, interacționează cu colegii și profesorii lor, se dezvoltă un spirit de competiție benefică lor și se bucură de un stil de predare și evaluare modern prin intemediul tehnologiei. Este ideală pentru lansarea de teste atât pentru evaluare cât și pentru obținerea de feedback rapid, antrenează elevii într-un mod pozitiv, poate fi punctul de plecare pentru introducerea a unei noi lecții, după care prefesorul să prezinte noul conținut.

**Edmodo** este cea mai mare comunitate de învățare socială pentru învățământul preuniversitar unde profesorii, elevii și părinți se pot conecta într-unmod sigur. Are aprox. 70 de milioane de membri în toată lumea și permite colaborarea foarte sigură. Există o secțiune de mesaje unde se poate comunica într-un mod sigur ce poate fi monitorizat și controlat de profesor. Monitorizarea interacțiunii dintre elevi se realizează ușor. Profesorii pot încărca teme și evaluări care se trimit în mod automat și sunt automat evaluate. Profesorii și personalul școliipot crea grupuri profesionale, comunități bazate pe un subiect și alte rețele pentru a extinde dezvoltarea profesională. Profesorii și elevi pot salva și share documente și dosare într-o mare varietate de formats folosind un spațiu de stocare cloud-based. Profesorii pot avea o bibliotecă de documente personală pe care o pot împărți cu ceilalți. Elevii au acces 24/7 la această bibliotecă cloud-based. Faptul că profesorii pot folosi documentele permite acestora să utilizeze conținutul lor cu grupuri diferite de elevi. Părinții își pot crea un cont de părinte pentru a se alătura grupului copiilor lor. Edmodo este o platformă excepțională și simplă pentru care ai nevoie de puțină pregătire sau chiar nu este nevoie. Pentru a putea lucra pe platforma Edmodo trebuie să îți faci un cont. Poți crea un grup căruia să îi dai un nume, clasă sau obiect de studiu, să inviți membri în grup prin intermediul unui cod, să gândești evaluarea în moduri diferite: alegere multiplă, adevărat/fals, completare de spații libere, ș a. Platforma îți permite monitorizarea progresului elevilor și motivarea lor prin acordarea de insigne. Poți posta o înștiințare sau un mesaj pe grupul de elevi sau pe grupul profesorilor și iniția o discuție colaborativă cerându-le să răspundă sau să îi dea like. Poți iniția un sondaj de opinie printre elevi, cerându-le părerea pe diverse subiecte și rezultatele acestuia pot fi văzute direct. Aplicația permite să construiești o bibliotecă virtuală, să păstrezi și să organizezi, să distribui dosare, fișiere, linkuri nelimitate. Pentru a personaliza învățarea se pot crea grupuri mici, se pot organiza elevii în grupuri bazate pe studiu sau proiecte, pot fi trimise teme speciale pentru un elev sau mai mulți elevi, și se poate încuraja colaborarea pentru a îmbunătăți rezultatele. Se pot folosi resurse din computerul personal, din biblioteca Edmodo sau din Google Drive, poți atașa linkuri, dosare, imagini. Pentru părinți Edmodo permite să îți facă un cont pentru a vedea ce se întâmplă în clasa copiilor și în afara acesteia, pot vedea când este lansată o temă, nota copilului lor și comentariile adăugate. Părinții observă diferite activități din clasă, dar nu au acces la dosarele publicate pe grup- decât dacă profesorul le permite. Ei pot vedea întotdeauna temele și notificările, mesajele directe dintre profesor și copilul lor. Putem trimite un mesaj de grup tuturor părinților, dar nu putem trimite doar unuia singur. De asemenea, părinții nu pot răspunde la postări și nu pot posta în grup. Platforma Edmodo pote fi folosită la toate disciplinele, este ușor de folosit și interesantă pentru elevi, ei pot găsi postate la orice oră materialele de care au nevoie și încărca temele solicitate.

**Quizlet** – instrument de învățare și flashcards. Este un instrument gratuit de organizare a materialelor de învățare disponibil pe telefoane, tablete sau computere. Putem aborda și studia un subiect prin căutarea seturilor existente deja, sau putem face noi altele. Se pot organiza jocuri live pentru a testa cunoștințele elevilor și abilitățile lor de lucru în echipă. Quizlet ne permite să facem flashcards, să repetăm scrierea corectă, să jucăm jocuri educative, să testăm cunoștințele, să colaborăm cu alți elevi, să facem dosare cu teste și să invităm elevii să participe, să facem clase virtuale în care sî invităm elevi. Există 5 tipuri de exerciții: de învățare- să alegem răspunsul din mai multe opțiuni, flashcards – citește și ghicește, descoperă răspunsurile prin întoarcerea biletelor, să scrie – răspunde la întrebare, să scrie corect pe litere- să scrie cuvintele ascultate, de evaluare – 5 raspunsuri scrise, 5 întrebări matching, 5 întrebări cu alegere multiplă, 5 întrebări adevărat/fals. Poate fi folosită în multe moduri: potrivire, joc, definiții, sau poate fi utilizată live în grypuri de minim 4 elevi. Pentru a folosi această aplicație trebuie să te înscrii pe <https://quizlet.com/>, să îți faci teste sau sa cauți printre cele existente, să creezi o clasă și să inviți persoane să participe prin inserarea unui cod emis de joc. Pentru a participa intri pe [www.quizlet.live](http://www.quizlet.live), introduci codul dat, aștepți să fii repartizat într-o echipă și apoi poți începe. Membrii echipelor pot sta împreună sau nu. Această aplicație poate fi folosită foarte bine la orele de limbi străine, unde elevii învață cuvinte și concepte noi, să scrie corect cuvintele, să scrie ce aud.

Alte aplicații disponibile:

**Powerpoint** – clasica aplicație poate fi folosită nu doar pentru a face o prezentare, ci și pentru a realiza o lecție video prin înregistrarea vocii pe slideuri, făcând astfel prezentarea interactivă și mai explicită. Se poate folosi pentru a introduce o nouă lecție, pentru a ușura munca de la clasă, poate fi utilizată și ca temă sau pentru realizarea unui proiect.

**Anki** este o aplicație pentru realizarea de flashcards, folositoare tuturor profesorilor pentru a diversifica lecțiile, pentru a le face mai interesante pentru elevi.

Cu ajutorul lui **SnapType** putem adăuga voce sau text unei poze. Poate fi foarte interesantă ca recapitulare sau feedback pentru o lecție nouă, sau poate fi o temă interesantă de realizat pentru elevi.

**Mentimeter** este o combinație între powerpoint și kahoot. Poate fi folosită la clasă pentru diversificarea activităților.